Lee Remick

Lee Ann Remick, nada en Quincy (Massachusetts) o 14 de decembro de 1935 e finada nos Ánxeles (California) o 2 de xullo de 1991, foi unha actriz estadounidense.

 Traxectoria 
Despois de estudar danza, debutou no teatro e na televisión antes de dar o salto ao cine grazas a Elia Kazan, que a fixo aparecer en A Face in the Crowd (1957) xunto ao tamén debutante Andy Griffith. O seu aspecto sensual fixo que Remick fose a intérprete feminina revelación da tempada (chegou a aparecer na prensa como "a resposta americana" á francesa Brigitte Bardot), e este estado confirmouse ao final desa década coas súas actuacións en The Long, Hot Summer, de Martin Ritt (1958), Anatomía dun asasinato, de Otto Preminger (1959) e These Thousand Hills, de Richard Fleischer (1959).

En 1957 casou co produtor e director Bill Colleran con quen tivo dous fillos. Divorciáronse once anos despois.

Na década de 1960 demostrou o seu talento na interpretación con filmes como Río salvaxe (1960) con Montgomery Clift e dirixido por Elia Kazan, Días de viño e rosas (1962), unha filme sobre o alcoholismo coprotagonizado por Jack Lemmon e dirixido por Blake Edwards que lle valeu unha candidatura ao Óscar; Experiment in Terror (1962) tamén de Edwards e con Glenn Ford, The Running Man (1963) de Carol Reed, Wheeler Dealers (1963) de Arthur Hiller, Baby the Rain Must Fall (1965) de Robert Mulligan, The Detective (1968) de Gordon Douglas, ou No Way to Treat a Lady (1968) de Jack Smight.

Nesa década tamén volveu á pequena pantalla e aos escenarios de Broadway, onde brillou e foi recompensada cunha candidatura ao Premio Tony pola súa interpretación na obra Wait until Dark.

A alternancia entre os medios continuou nos anos setenta, cando Lee aumentou as súas aparicións televisivas. No cine destacaron títulos como Ás veces unha grande noción (1971) de Paul Newman, The Omen (1976) de Richard Donner, Telefon (1977) de Don Siegel ou The Europeans (1979) de James Ivory.Smith, Cecil (30 de abril de 1979). "A Rush of Lee Remick on Television" Los Angeles Times: E1.

Durante os anos 80 e 90 continuou a traballar case exclusivamente en producións de televisión e ela mesma, xunto con Peter Duchow e James Garner, fundou a súa propia produtora en 1988.

Despois de divorciarse de Colleran en 1968, casou con William Rory Gowans en 1970, que quedou viúvo o 2 de xullo de 1991 cando a actriz de Massachusetts morreu de cancro nos Ánxeles. Só tiña 55 anos.

 Filmografía 
 Ano Título Personaxe 1957  A Face in the Crowd  Betty Lou Fleckum 1958  The Long, Hot Summer  Eula Varner 1959  These Thousand Hills  Callie 1959  Anatomía dun asasinato  Laura Manion 1960  Río salvaxe  Carol Garth Baldwin 1961  Sanctuary  Temple Drake  1962  Experiment in Terror  Kelly Sherwood 1962  Días de viño e rosas  Kirsten Arnesen Clay 1963  The Running Man  Stella 1963  The Wheeler Dealers  Molly Thatcher 1965  Baby the Rain Must Fall  Georgette Thomas 1965  A batalla dos outeiros do whisky  Cora Templeton Massingale 1968  No Way to Treat a Lady  Kate Palmer 1968  The Detective  Karen 1969  Hard Contract  Sheila Metcalfe 1970  Loot  Nurse Fay McMahon 1970  A Severed Head  Antonia Lynch-Gibbon 1971  Ás veces unha grande noción  Viv Stamper 1973  A Delicate Balance  Julia 1974  Touch Me Not  Elanor 1975  Hennessy  Kate Brooke 1976  The Omen  Katherine Thorn 1977  Telefon  Barbara 1978  The Medusa Touch  Doctor Zonfeld 1979  The Europeans  Eugenia Young 1980  The Competition  Greta Vandemann 1980  Tribute  Maggie Stratton 1988  Emma's War  Anne Grange

 Notas 

 Véxase tamén 

 Ligazóns externas 
 Lee Remick en Film Reference

Categoría:Nados en Quincy, Massachusetts
Categoría:Nados en 1935
Categoría:Finados en 1991
Categoría:Actores de cinema dos Estados Unidos de América
Categoría:Actores de teatro dos Estados Unidos de América
Categoría:Actores de teatro musical dos Estados Unidos de América
Categoría:Actores de televisión dos Estados Unidos de América